Tässä köllöttelee maailman vanhin kissa – näin vanha se on kissojen vuosissa - Lemmikit - Ilta-Sanomat
Tässä köllöttelee maailman vanhin kissa – näin vanha se on kissojen vuosissa
Metro-lehti kertoi vetreästi rappusia kiipeävästä kissavanhuksesta. (KUVA: Colourbox/kuvakaappaus Twitteristä)
Julkaistu: 17.2.2015 6:03
17.2.2015 6:03
Maailman vanhin kissa Tiffany Twohttps://www.is.fi/haku/?query=tiffany+two viettää mukavaa, tavallisen kissan elämää Yhdysvalloissa. Asiasta kirjoittavan Metro-lehden brittiläisen version mukaan kissa on varsin reipas, vaikka se on ihmisten iässä 26-vuotias, eli kissojen vuosissa 121 vuotta.
Kissalla on ensi kuussa syntymäpäivät ja se täyttää 27 vuotta, mikä tarkoittaa kissojen vuosissa 125 vuotta.
Kissa syntyi 13.3.1988 Yhdysvalloissa Kalifornian osavaltiossa San Diegon kaupungissa, jossa se myös nykyään asustelee. Kissa viilettää yhä iloisesti rappusia ylös ja alas, Metro-lehtihttp://metro.co.uk/2015/02/09/the-worlds-oldest-cat-is-now-121-in-human-years-5055652/ kirjoittaa. Kissalla on korkeasta iästä huolimatta hyvä näkö ja kuulo.
Kissan omistajan Sharon Voorheesinhttps://www.is.fi/haku/?query=sharon+voorheesin mukaan naaraskissa ei pelkää mitään eikä ketään. Kissa kävelee jopa koirien ohi ilman huolen häivää.
The world's oldest cat is now 121** http://t.co/LzI2zalE1Dhttp://t.co/LzI2zalE1D pic.twitter.com/WaEAt2LAhehttp://t.co/WaEAt2LAhe
— Metro (@MetroUK) 10. helmikuuta 2015https://twitter.com/MetroUK/status/565068880285294592
Jos et näe twiittiä, voit katsoa sen täältähttps://twitter.com/MetroUK/status/565068880285294592.
Voorhees kertoo, että ennätyskissa oli peräti kaksi kokonaista vuotta kateissa, kunnes se palasi takaisin omistajansa luokse. Kissa on myös Guinnessin ennätysten kirjan http://www.guinnessworldrecords.com/news/2015/2/california-cat-tiffany-two-claims-the-record-for-oldest-cat-living-370934mukaan vanhin tällä hetkellä elävä kissa.
Voorhees osti kissan paikallisesta eläinkaupasta, kun se oli vain kuuden viikon ikäinen. Hän maksoi kissasta kymmenen dollaria. Voorheesin mielestä kissan osto oli parasta, mihin hän on koskaan rahojaan käyttänyt.
Kissa syö monipuolista ruokaa. Se asuu sisätiloissa, mutta se menee usein myös ulos.
Vaikka Tiffany Two on kunnioitettavassa iässä, on sillä vielä matkaa kaikkien aikojen pisimpään eläneeseen, Creme Puff -nimiseen kissaan. Se kuoli 38 vuoden ja kolmen päivän iässä 6.8.2005.
Marin poikaystävä vaati valitsemaan hänet tai koirat: ”Olisin ollut tosi onneton, jos olisin koiristani luopunut” 3.12.2017 15:39